Lelejska gora (roman)
<s>Lelejska gora je roman crnogorskog književnika Mihaila Lalića objavljen 1957.</s><s>Prerađeno izdanje izašlo je 1962.</s><s>Roman pripoveda sudbinu partizana Lada Tajovića koji se tokom leta 1942. vraća u svoj zavičajni kraj, tražeći prijatelja Nika Doselića.</s><s>Pošto je saznao da mu se prijatelj predao i suočen sa samoćom, on doživljava krizu svojih ubeđenja.</s><s>„Lelejska gora“ je po izlasku pozitivno dočekana od strane književne kritike, osvojivši  Njegoševu i Nolitovu nagradu.</s><s>Književni kritičar Dragan Jeremić je roman u prikazu za časopis NIN opisao kao: veliku poemu o mnogim vidovima postojanja i ispoljavanja prirode po sebi i u odnosu na čoveka.</s>

<s>Topografski i po pojedinim likovima, roman se uklapa u jedninstven ciklus romana ovog srpskog književnika koji tematizuju narodnooslobodilačku borbu partizana na prostorima Crne Gore.</s><s>Radnja se nastavlja na događaje ispripovedane u romanu „Zlo proljeće“ i priča o daljoj sudbini Lada Tajovića.</s><s>„Lelejska gora“ takođe objašnjava događaje koji su prethodili patnjama i lutanjima Nika Doselića iz Raskida i pripoveda kako je došlo do toga da se on pokoleba i donese bezumnu odluku o predaji neprijatelju.</s>

<s>Na osnovu romana snimljen je istoimeni film 1968. u režiji Zdravka Velimirovića.</s><s>„Lelejska gora“ je dugo  bila obavezna lektira u srednjim školama.</s>

<s>Reference</s>

<s>Literatura</s>

<s>Spoljašnje veze</s>

<s>Romani 1957.</s><s>Ratni romani
Crnogorska književnost
Authority control 2</s>

